CELEX: 32010L0062
Language: mt
Date: 2010-09-08 00:00:00
Title: Direttiva tal-Kummissjoni 2010/62/UE tat- 8 ta’ Settembru 2010 li temenda, għall-għan tal-adattament tad-dispożizzjonijiet tekniċi tagħhom, id-Direttivi tal-Kunsill 80/720/KEE u 86/297/KEE u d-Direttivi 2003/37/KE, 2009/60/KE u 2009/144/KE tal-Parlament Ewropew u tal-Kunsill dwar l-approvazzjoni tat-tip ta' tratturi għall-agrikoltura jew għall-forestrija  Test b’relevanza għaż-ŻEE

9.9.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 238/7
               
            DIRETTIVA TAL-KUMMISSJONI 2010/62/UE
      tat-8 ta’ Settembru 2010
      li temenda, għall-għan tal-adattament tad-dispożizzjonijiet tekniċi tagħhom, id-Direttivi tal-Kunsill 80/720/KEE u 86/297/KEE u d-Direttivi 2003/37/KE, 2009/60/KE u 2009/144/KE tal-Parlament Ewropew u tal-Kunsill dwar l-approvazzjoni tat-tip ta' tratturi għall-agrikoltura jew għall-forestrija
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva 2003/37/KE tal-Parlament Ewropew u tal-Kunsill tas-26 ta' Mejju 2003 dwar l-approvazzjoni tat-tip ta' tratturi għall-agrikoltura jew għall-forestrija, it-trejlers tagħhom u makkinarju interskambjabbli tal-irmonk, flimkien mas-sistemi tagħhom, il-komponenti u l-unitajiet separati tekniċi u li tħassar id-Direttiva 74/150/KEE (1), u b'mod partikolari l-punti (a) u (b) ta' l-Artikolu 19(1) tagħha,
      Billi:
      
                  (1)
               
               
                  Il-progress tekniku jippermetti t il-kompletament tal-approvazzjoni tat-tip tal-vettura kollha għat-tratturi tal-kategorija T4.3 (tratturi baxxi), kif iddefinit fid-Direttiva 2003/37/KE. Għalhekk, id-Direttiva tal-Kunsill 80/720/KEE tal-24 ta' Ġunju 1980 dwar l-approssimazzjoni tal-liġijiet tal-Istati Membri marbuta mal-ispazju operattiv, l-aċċess għall-pożizzjoni tas-sewwieq u l-bibien u t-twieqi tat-tratturi għall-agrikoltura jew għall-foresterija bir-roti (2), id-Direttiva 2003/37/KE, id-Direttiva 2009/60/KE tal-Parlament Ewropew u tal-Kunsill tat-13 ta' Lulju 2009 dwar il-veloċità massima skont id-disinn u l-pjattaformi tat-tagħbija għat-tratturi bir-roti għall-agrikoltura jew għall-foresterija (3) u d-Direttiva 2009/144/KE tal-Parlament Ewropew u tal-Kunsill tat-30 ta' Novembru 2009 dwar ċerti komponenti u karatteristiċi ta' tratturi bir-roti għall-agrikoltura jew għall-foresterija (4) għandhom jiġu emendati biex jittieħed kont tal-ispeċifiċitajiet tat-tratturi baxxi.
               
            
                  (2)
               
               
                  Sabiex isir progress fit-kompletament tas-suq intern u sabiex jinkisbu livelli ogħla ta' sikurezza fuq ix-xogħol, ir-rekwiżiti għall-power take-offs ta' quddiem għall-kategoriji kollha tat-tratturi koperti mid-Direttiva 2003/37/KE għandhom jiġu inklużi fid-Direttiva tal-Kunsill 86/297/KEE tas-26 ta' Mejju 1986 dwar l-approssimazzjoni tal-liġijiet tal-Istati Membri marbuta mal-power take-offs tat-tratturi agrikoli u forestali bir-roti u l-protezzjoni tagħhom (5).
               
            
                  (3)
               
               
                  Iż-żoni ta' spazji ħielsa rikjesti u d-dimensjonijiet tal-irpar protettiv tal-power take-off stabbiliti fid-Direttiva 86/297/KEE għandhom jiġu emendati biex tinkiseb armonizzazzjoni mal-pajjiżi kollha tad-dinja li tiffaċilita l-kompetittività globali tal-produtturi tal-Unjoni.
               
            
                  (4)
               
               
                  ISO 500-1:2004 flimkien mal-Corrigendum Tekniku 1:2005, ISO 500-2:2004, u ISO 8759-1:1998 fihom rekwiżiti rikonoxxuti globalment għall-power take-offs tat-tratturi kollha koperti bid-Direttiva 2003/37/KE. Huwa għalhekk xieraq li ssir referenza għal dawn l-istandards ISO fid-Direttiva 86/297/KEE.
               
            
                  (5)
               
               
                  Id-Direttiva 2003/37/KE għandha tiġi emendata biex tirrifletti l-applikazzjoni tad-Direttiva 86/297/KEE għall-kategorija tat-tratturi T5. Bl-istess mod, id-Direttiva 2003/37/KE għandha tiġi emendata biex tirrifletti l-applikazzjoni tad-Direttiva 2009/60/KE u d-Direttiva 80/720/KEE għat-tratturi tal-kategorija T4.3.
               
            
                  (6)
               
               
                  Il-miżuri stipulati f'din id-Direttiva huma skont l-opinjoni tal-Kumitat stabbilit fl-Artikolu 20(1) tad-Direttiva 2003/37/KE,
               
            ADOTTAT DIN ID-DIRETTIVA:
      Artikolu 1
      Id-Direttiva 80/720/KEE hija emendata kif ġej:
      
                  1.
               
               
                  L-Artikolu 1 jinbidel b'dan li ġej:
                  “Artikolu 1
                  1.   Għall-fini ta' din id-Direttiva, ‘trattur’ tfisser trattur kif iddefinit fl-Artikolu 2(j) tad-Direttiva 2003/37/KE tal-Parlament Ewropew u tal-Kunsill (*).
                  Għall-fini ta' din id-Direttiva, il-kategoriji ta' tratturi li japplikaw huma dawk iddefiniti fl-Anness II tad-Direttiva 2003/37/KE.
                  2.   Din id-Direttiva għandha tapplika għall-kategoriji ta' tratturi T1, T2, T3 u T4 kif iddefiniti fl-Anness II tad-Direttiva 2003/37/KE.
                  Din id-Direttiva ma għandhiex tapplika għal tratturi tal-kategorija T4.3 fejn il-punt tal-indiċi tas-sit tas-sewwieq, kif misjub fl-Anness II tad-Direttiva 2009/144/KE tal-Parlament Ewropew u tal-Kunsill (**) huwa aktar minn 100 mm mill-wiċċ lonġitudinali medjan tat-trattur.
                  
                     (*)  ĠU L 171, 9.7.2003, p. 1."
						
                  
                     (**)  ĠU L 27, 30.1.2010, p 33.”"
						
               
            
                  2.
               
               
                  L-Annessi I u II huma sostitwiti bit-test fl-Anness II ta' din id-Direttiva.
               
            Artikolu 2
      Id-Direttiva 86/297/KEE hija emendata kif ġej:
      
                  1.
               
               
                  It-titolu jinbidel b'dan li ġej:
                  
                     “Id-Direttiva tal-Kunsill 86/297/KEE tas-26 ta' Mejju 1986 dwar l-approssimazzjoni tal-liġijiet tal-Istati Membri li jirrigwardaw il-power take-offs tat-tratturi u l-protezzjoni tagħhom”
                  
               
            
                  2.
               
               
                  L-Artikolu 1 jinbidel b’dan li ġej:
                  “Artikolu 1
                  1.   Għall-fini ta' din id-Direttiva, ‘trattur’ tfisser trattur kif iddefinit fl-Artikolu 2(j) tad-Direttiva 2003/37/KE tal-Parlament Ewropew u tal-Kunsill (***)
                  
                  2.   Għall-fini ta' din id-Direttiva, il-kategoriji tat-tratturi huma dawk iddefiniti fl-Anness II tad-Direttiva 2003/37/KE.
                  
                     (***)  ĠU L 171, 9.7.2003, p. 1.”"
						
               
            
                  3.
               
               
                  L-Anness I huwa emendat skont l-Anness I ta' din id-Direttiva.
               
            Artikolu 3
      L-Anness II tad-Direttiva 2003/37/KE huwa emendat skont l-Anness III ta' din id-Direttiva.
      Artikolu 4
      Id-Direttiva 2009/60/KE hija emendata kif ġej:
      
                  1.
               
               
                  L-Artikolu 1 jinbidel b'dan l-ġej:
                  “Artikolu 1
                  1.   Għall-fini ta' din id-Direttiva, ‘trattur’ tfisser trattur kif iddefinit fl-Artikolu 2(j) tad-Direttiva 2003/37/KE.
                  2.   Għall-fini ta' din id-Direttiva, il-kategoriji tat-trattur huma dawk iddefiniti fl-Anness II tad-Direttiva 2003/37/KE.
                  3.   Din id-Direttiva għandha tapplika biss għat-tratturi mgħammra b'tajers tal-arja u li għandhom veloċità massima skont id-disinn ta' mhux aktar minn 40 km/h.”
               
            
                  2.
               
               
                  L-Anness I huwa emendat skont l-Anness IV ta' din id-Direttiva.
               
            Artikolu 5
      Id-Direttiva 2009/144/KE hija emendata kif ġej:
      
                  1.
               
               
                  L-Artikolu 1 jinbidel b'dan li ġej:
                  “Artikolu 1
                  1.   Għall-fini ta' din id-Direttiva, ‘trattur’ tfisser trattur kif iddefinit fl-Artikolu 2(j) tad-Direttiva 2003/37/KE.
                  2.   Għall-fini ta' din id-Direttiva, il-kategoriji ta' tratturi huma dawk iddefiniti fl-Anness II, tad-Direttiva 2003/37/KE.
                  3.   Din id-Direttiva għandha tapplika għal tratturi tal-kategoriji T1, T2, T3 u T4.”
               
            
                  2.
               
               
                  L-Anness II huwa emendata skont l-Anness V ta' din id-Direttiva.
               
            Artikolu 6
      1.   Għall-kategoriji T1, T2 u T3 kif iddefiniti fl-Anness II tad-Direttiva 2003/37/KE, l-Istati Membri għandhom japplikaw id-dispożizzjonijiet imsemmija fl-Artikolu 7(1) ta' din id-Direttiva għal tipi ġodda ta' vetturi mid-29 ta’ Settembru 2011 u għal vetturi ġodda mid-29 ta’ Settembru 2012.
      2.   Għall-kategorija T4.3 kif iddefiniti fl-Anness II tad-Direttiva 2003/37/KE, l-Istati Membri għandhom japplikaw id-dispożizzjonijiet imsemmija fl-Artikolu 7(1) ta' din id-Direttiva għal tipi ġodda ta' vetturi mid-29 ta’ Settembru 2013 u għall-vetturi ġodda mid-29 ta’ Settembru 2016.
      3.   Għall-kategoriji T4.1, T4.2, T5, C, R u S kif iddefiniti fl-Anness II tad-Direttiva 2003/37/KE, l-Istati Membri għandhom japplikaw id-dispożizzjonijiet imsemmija fl-Artikolu 7(1) ta' din id-Direttiva għal tipi ġodda ta' vetturi u għal vetturi ġodda mid-dati stabbiliti fl-Artikolu 23(2) tad-Direttiva 2003/37/KE.
      Artikolu 7
      1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji sabiex jikkonformaw ma’ din id-Direttiva sa mhux iktar tard mid-29 ta’ Settembru 2011. Huma għandhom minnufih jikkomunikaw it-test ta’ dawk id-dispożizzjonijiet lill-Kummissjoni, kif ukoll tabella ta’ korrelazzjoni bejn dawk id-dispożizzjonijiet u din id-Direttiva.
      Meta l-Istati Membri jadottaw dawk id-dispożizzjonijiet, dawn għandhom jirreferu għal din id-Direttiva jew ikollhom magħhom ir-referenza msemmija waqt il-pubblikazzjoni uffiċjali tagħhom. L-Istati Membri għandhom jiddeċiedu kif għandha ssir it-tali referenza.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tal-liġi nazzjonali li huma jadottaw fil-kamp kopert minn din id-Direttiva.
      Artikolu 8
      Din id-Direttiva għandha tidħol fis-seħħ fil-jum ta' wara l-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
      Artikolu 9
      Din id-Direttiva hija indirizzata lill-Istati Membri.
      
         Magħmul fi Brussell, it-8 ta’ Settembru 2010.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 171, 9.7.2003, p. 1.
      
         (2)  ĠU L 194, 28.7.1980, p. 1.
      
         (3)  ĠU L 198, 30.7.2009, p. 15.
      
         (4)  ĠU L 27, 30.1.2010, p 33.
      
         (5)  ĠU L 186, 8.7.1986, p. 19.
      
         ANNESS I
         Il-punt I.2 tal-Anness I tad-Direttiva 80/720/KEE jinbidel b'dan li ġej:
         
            
                        “I.2.
                     
                     
                        Għat-tratturi kollha għajr għal tratturi dojoq li għandhom ċinġa wiesgħa ≤ 1 150 mm u tratturi li huma fil-kategorija T4.3, il-wisa' tal-ispazju operattiv għandha tkun tal-anqas 900 mm, minn 400 sa 900 mm 'il fuq mill-punt ta' referenza u fuq tul ta' 450 mm il quddiem minn dan il-punt (ara l-Figuri 1 u 3).
                        Għal tratturi tal-kategorija T4.3, l-ispazju operattiv irid ikollu, fuq iż-żona li testendi għal 450 mm quddiem il-punt ta' referenza, għoli ta' 400 mm 'il fuq mill-punt ta' referenza, wisa' totali ta' mill-inqas 700 mm, u fuq għoli ta' 900 mm 'il fuq mill-punt ta' referenza, wisa' totali ta' mill-inqas 600 mm.”
                     
                  
      
      
         ANNESS II
         “
               ANNESS I
               
                  Dispożizzjonijiet ġenerali u rekwiżiti għall-power take-offs
               
               1.   Definizzjoni u ambitu
               1.1.   ‘Power take-off’ (PTO) tfisser xaft barrani tat-trattur li jipprovdi forza rotattiva lill-implimenti.
               1.2.   Id-dispożizzjonijiet ta' din id-Direttiva japplikaw biss għal power take-offs kif ddefiniti f'1.1. u li jinsabu fuq in-naħa ta' wara jew ta' quddiem tat-trattur.
               2.   Applikazzjoni għall-approvazzjoni tat-tip KE
               2.1.   L-applikazzjoni għall-approvazzjoni tat-tip ta' tip ta' trattur f'dak li għandu x'jaqsam mal-power take-off' u l-protezzjoni tiegħu trid tiġi ppreżentata mill-fabbrikant tat-trattur jew mir-rappreżentant awtorizzat tiegħu, bl-użu tad-dokument ta' informazzjoni, li mudell tiegħu jidher fl-Anness II parti 1.
               2.2.   Għandha tkun flimkien mad-disinni, fi tliet kopji, fi skala adatatta u ddettaljata b'mod xieraq, ta' dawk il-partijiet tat-trattur li huma suġġetti għall-kundizzjonijiet ta' din id-Direttiva.
               2.3.   Trattur rappreżentattiv tat-tip ippreżentat għall-approvazzjoni jew dik/dawk il-parti/ijiet tat-trattur li huma kkunsidrati bħala essenzjali għat-twettiq tal-verifiki mitluba minn din id-Direttiva jridu jiġu pprovduti lis-servizz tekniku responsabbli għat-twettiq tat-testijiet għall-approvazzjoni tat-tip.
               3.   Ċertifikat tal-approvazzjoni tat-tip KE
               Ċertifikat li jikkonforma mal-mudell li jidher fl-Annes II Parti 2 irid jimtela għal kull approvazzjoni mogħtija jew miċħuda.
               4.   Dispożizzjonijiet ġenerali
               Meta tratturi jkunu mgħammra bil-power take-offs, dawn iridu jkunu konformi mar-rekwiżiti ta' dan l-Anness.
               Għall-fini ta' din id-Direttiva, l-istandards imsemmija fit-taqsimiet 4.1 u 4.2 japplikaw.
               4.1.   Dispożizzjonijiet għal power take-offs ta' wara
               L-ispeċifikazzjonijiet tal-ISO 500-1:2004 flimkien mal-Corrigendum Tekniku 1:2005 u l-ISO 500-2:2004 japplikaw għal tratturi li għandhom power take-offs ta' wara skont it-Tabella 1.
               
                  Tabella 1
               
               
                  Applikazzjoni ta' standards għal power take-offs tal-kategoriji differenti ta' tratturi
               
               
                           Standard applikabbli
                        
                        
                           T1
                           C1
                        
                        
                           T2
                           C2
                        
                        
                           T3
                           C3
                        
                        
                           T4.1
                           C4.1
                        
                        
                           T4.2
                           C4.2
                        
                        
                           T4.3
                           C4.3
                        
                        
                           T5
                           C5
                        
                     
                           ISO 500-1:2004 (*)
                               (***)
                           
                        
                        
                           X
                        
                        
                           --
                        
                        
                           X1)
                           
                        
                        
                           X1)
                           
                        
                        
                           X1)
                           
                        
                        
                           X
                        
                        
                           X1)
                           
                        
                     
                           ISO 500-2:2004 (**)
                           
                        
                        
                           --
                        
                        
                           X
                        
                        
                           X2)
                           
                        
                        
                           X2)
                           
                        
                        
                           X2)
                           
                        
                        
                           --
                        
                        
                           X2)
                           
                        
                     
                           
                                       X
                                    
                                    
                                       L-istandard applikabbli
                                    
                                 
                                       --
                                    
                                    
                                       Standard mhux applikabbli
                                    
                                 
                                       X1)
                                       
                                    
                                    
                                       Standard applikabbli għal tratturi li għandhom ċinga wiesgħa aktar minn 1 150  mm.
                                    
                                 
                                       X2)
                                       
                                    
                                    
                                       Standard applikabbli għal tratturi li għandhom ċinga wiesgħa 1 150  mm jew inqas
                                    
                                 
                     4.2.   Dispożizzjonijiet għal power take-offs ta' quddiem
               L-ispeċifikazzjonijiet tal-ISO 8759-1:1998 japplikaw għal tratturi b'power take-offs fuq quddiem skont it-Tabella 2.
               
                  Tabella 2
               
               
                  Applikazzjoni ta' standards għal power take-offs ta' quddiem tal-kategoriji differenti ta' tratturi
               
               
                           Standard applikabbli
                        
                        
                           T1
                           C1
                        
                        
                           T2
                           C2
                        
                        
                           T3
                           C3
                        
                        
                           T4.1
                           C4.1
                        
                        
                           T4.2
                           C4.2
                        
                        
                           T4.3
                           C4.3
                        
                        
                           T5
                           C5
                        
                     
                           ISO 8759-1:1998
                        
                        
                           X
                        
                        
                           X
                        
                        
                           X3)
                           
                        
                        
                           X4)
                           
                        
                        
                           X
                        
                        
                           X4)
                           
                        
                        
                           X
                        
                     
                           
                                       X
                                    
                                    
                                       Standard applikabbli
                                    
                                 
                                       X3)
                                       
                                    
                                    
                                       Standard applikabbli meta t-trattur ikun mgħammar b'power take-offs kif speċifikat f'dan l-istandard
                                    
                                 
                                       X4)
                                       
                                    
                                    
                                       Standard applikabbli, għajr għall-klawżola 4.2.
                                    
                                 
                     
            
               ANNESS II
               
                  Parti 1
               
               DOKUMENT TA’ INFORMAZZJONI Nru […]
               skont l-Anness I tad-Direttiva 2003/37/KE fir-rigward tal-approvazzjoni tat-tip KE tat-tratturi għal dak li huwa marbut mal-power take-offs tat-tratturi
               It-tagħrif li ġej, jekk applikabbli, għandu jingħata fi tliet kopji u jinkludi werrej.
               Kull disinn għandu jiġi pprovdut fl-iskala xierqa u f'dettall biżżejjed f'format A4. Jekk ikun hemm xi ritratti għandu jkun fihom dettalji suffiċjenti.
               0.   ĠENERALI
               
                        
                           0.1.
                        
                        
                           Għamla(iet) (trade-mark irreġistrata mill-manifattur):
                        
                     
                        
                           0.2.
                        
                        
                           Tip (speċifika xi varjanti u verżjonijiet):
                        
                     
                        
                           0.3.
                        
                        
                           Il-mezz ta’ identifikazzjoni tat-tip, jekk ikun immarkat fuq il-vettura:
                           
                                       0.3.1.
                                    
                                    
                                       Il-pjanċa tal-manifattur (fejn tinsab u metodu ta' twaħħil):
                                    
                                 
                     
                        
                           0.4.
                        
                        
                           Kategorija ta' vettura (1):
                        
                     
                        
                           0.5.
                        
                        
                           Isem u indirizz tal-manifattur:
                        
                     
                        
                           0.8.
                        
                        
                           Isem(ismijiet) u indirizz(i) tal-impjant(i) ta’ mmuntar:
                        
                     
                        
                           4.12.
                        
                        
                           Power take-offs (dawriet kull minuta u l-proporzjon ta' din iċ-ċifra ma' dik tal-magna) (numru, tip u pożizzjoni):
                           
                                       4.12.1.
                                    
                                    
                                       power take-off(s) ewlenin:
                                    
                                 
                                       4.12.2.
                                    
                                    
                                       oħrajn:
                                    
                                 
                                       4.12.3.
                                    
                                    
                                       Power take-off guard(s) (deskrizzjoni, daqsijiet, disinji, ritratti):
                                    
                                 
                     
                  Parti 2
               
               DOKUMENTAZZJONI TAL-APPROVAZZJONI TAT-TIP
               MUDELL
               
                  (Format massimu: A4 (210 × 297 mm))
               
               ĊERTIFIKAT TAL-APPROVAZZJONI TAT-TIP KE
               Timbru tal-amministrazzjoni
               Komunikazzjoni dwar:
               
                           —
                        
                        
                           l-approvazzjoni tat-tip (2)
                           
                        
                     
                           —
                        
                        
                           l-estensjoni tal-approvazzjoni tat-tip (2)
                           
                        
                     
                           —
                        
                        
                           iċ-ċaħda tal-approvazzjoni tat-tip (2)
                           
                        
                     
                           —
                        
                        
                           l-irtirar tal-approvazzjoni tat-tip (2)
                           
                        
                     ta’ tip ta’ trattur fir-rigward tad-Direttiva 86/297/KEE,
               Numru tal-approvazzjoni tat-tip: …
               Raġuni għall-estensjoni: …
               
                  Taqsima I
               
               
                        
                           0.1.
                        
                        
                           Il-marka (l-isem kummerċjali tal-manifattur):
                        
                     
                        
                           0.2.
                        
                        
                           It-tip ta' trattur:
                        
                     
                        
                           0.3.
                        
                        
                           Il-mezz ta' identifikazzjoni tat-tip tat-trattur jekk ikun immarkati fuq it-trattur (3):
                        
                     
                        
                           0.3.1.
                        
                        
                           Fejn jinsab dan l-immarkar:
                        
                     
                        
                           0.4.
                        
                        
                           Il-Kategorija ta' vettura (4):
                        
                     
                        
                           0.5.
                        
                        
                           L-Isem u l-indirizz tal-manifattur:
                        
                     
                        
                           0.8.
                        
                        
                           Isem(Ismijiet) u indirizz(i) tal-impjant(i) ta' mmuntar:
                        
                     
                  Taqsima II
               
               
                        
                           1.
                        
                        
                           Tagħrif addizzjonali (fejn applikabbli): Ara l-Addendum.
                        
                     
                        
                           2.
                        
                        
                           Servizz tekniku responsabbli mit-twettiq tat-testijiet:
                        
                     
                        
                           3.
                        
                        
                           Data tar-rapport tat-test:
                        
                     
                        
                           4.
                        
                        
                           Numru tar-rapport tat-test:
                        
                     
                        
                           5.
                        
                        
                           Rimarki (jekk hemm): Ara l-Addendum.
                        
                     
                        
                           6.
                        
                        
                           Post:
                        
                     
                        
                           7.
                        
                        
                           Data:
                        
                     
                        
                           8.
                        
                        
                           Firma:
                        
                     
                        
                           9.
                        
                        
                           Qed jiġi mehmuż l-indiċi tal-pakkett ta' informazzjoni ddepożitat mal-awtorità ta' approvazzjoni, li tista' tintalab kopja tiegħu.
                        
                     ”
         
            (*)  Fl-istandard ISO 500-1:2004, l-aħħar sentenza fit-taqsima 6.2 mhix applikabbli.
         
            (**)  Għall-fini ta' din id-Direttiva, dan l-istandard japplika wkoll għal tratturi li għandhom power take-off li għandu forza li taqbeż 20 kW, imkejla skont l-ISO 789-1:1990.
         
            (***)  Għall-power take-offs tat-tielet tip (3) u meta hu possibbli li jitnaqqas id-daqs tal-fetħa tal-irpar protettiv biex tiġi adattata għall-elementi ta' ingranaġġ li jkunu se jintużaw, il-ktejjeb tal-utent irid ikun fih l-elementi li ġejjin:
         
                     —
                  
                  
                     twissija tal-konsegwenzi u r-riskji kkawżati mid-daqs imnaqqas tal-irpar protettiv;
                  
               
                     —
                  
                  
                     istruzzjonijiet u twissijiet speċifiċi għall-ingranar u r-rilaxx tal-power take-offs;
                  
               
                     —
                  
                  
                     istruzzjonijiet u twissijiet speċifiċi għall-użu ta' għodda jew magni ingranati mal-power take-off ta' wara.
                  
               
            (1)  Kif iddefinit fl-Anness II tad-Direttiva 2003/37/KE.
         
            (2)  Ħassar fejn ma japplikax.
         
            (3)  Jekk il-mezz ta’ identifikazzjoni tat-tip ikun fih karattri li mhumiex rilevanti biex jiddeskrivu t-tipi ta' trattur koperti minn dan iċ-ċertikifat ta' approvazzjoni tat-tip dawn il-karattri għandhom jiġu rappreżentati fid-dokumentazzjoni bis-simbolu ‘?’ (jiġifieri ABC?123?).
         
            (4)  Kif iddefinit fl-Anness II tad-Direttiva 2003/37/KE.
      
      
         ANNESS III
         L-Anness II għad-Direttiva 2003/37/KE hija emendata kif ġej:
         
                     1.
                  
                  
                     Fil- Kapitolu B, Parti I, fil-Lista tad-direttivi separati, fil-linja 18.1, kolonna T5, il-figura “(X)” tinbidel bil-figura “X”;
                  
               
                     2.
                  
                  
                     Fil- Kapitolu B, Appendiċi 1, il-Parti II hija emendata kif ġej:
                     
                                 (a)
                              
                              
                                 fil-linja 2.2., fil-kolonna T4.3, il-figura “(X)” tinbidel bil-figura “X”;
                              
                           
                                 (b)
                              
                              
                                 fil-linja 17.1., fil-kolonna T4.3, il-figura “(X)” tinbidel bil-figura “X”.
                              
                           
               
      
         ANNESS IV
         Fid-Direttiva 2009/60/KE, fl-Anness I, fil-punt 2.2, jiżdied is-subparagrafu li ġej:
         
            “Fil-każ ta' tratturi tal-kategorija T4.3, it-tul tal-pjattaforma ma għandhiex taqbeż darbtejn u nofs il-wisa' massima ta' quddiem jew ta' wara tat-trattur, skont liema minnhom hija l-usa'.”
         
      
      
         ANNESS V
         L-Anness II tad-Direttiva 2009/144/KE huwa emendat kif ġej:
         
                     1.
                  
                  
                     Il-Punt 2.3.2.11. jinbidel b'dan li ġej:
                     
                                 “2.3.2.11.
                              
                              
                                 Tratturi biċ-ċinga dejqa u tratturi tal-kategorija T4.3.”;
                              
                           
               
                     2.
                  
                  
                     Il-Punt 2.3.2.11.1. jinbidel b'dan li ġej:
                     
                                 “2.3.2.11.1.
                              
                              
                                 Fil-każ ta' tratturi biċ-ċingi dojoq kif iddefinit fit-tieni inċiż tal-Artikolu 1 tad-Direttiva tal-Kunsill 87/402/KEE (*) u t-tratturi tal-kategorija T4.3 kif iddefinit fl-Anness II, Kapitolu B, Appendiċi 1, Parti I, tad-Direttiva 2003/37/KE r-rekwiżiti tal-punt 2.3.2.9 ma għandhomx japplikaw għaż-żona li tinsab taħt wiċċ inklinat fuq angolu ta' 45° lejn in-naħa ta' wara u trasversali mad-direzzjoni ta' moviment, u li jgħaddi minn punt li jinsab 230 mm wara l-punt tal-indiċi tas-sit (ara Figura 7). Jekk ikun hemm xi punti ta' periklu f’din iż-żona, jridu jitwaħħlu twissijiet korrispondenti mat-trattur.
                              
                           
                        (*)  ĠU L 220, 8.8.1987, p. 1.”"